12. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Α1-4606 της 21 Ιουν./13 Αυγ. 1979 (ΦΕΚ Β΄ 672) Περί μη αναγνωρίσεως εξόδων Ε.Ζ. πλέον των 20 ημερών. Έχοντας υπόψη: 1.Τον Νόμ. 400/76 «περί Υπουργικού Συμβουλίου και Υπουργείων». 2.Το Π.Δ. 607/76 «περί Οργανισμού του Υπουργ. Εμπορίου». 3.Τη Β3-688/5.12.77 απόφαση του Πρωθυπουργού και του Υπουργού Εμπορίου «περί εκχωρήσεως αρμοδιοτήτων». 4.Την υπό ημερομηνία 21/22.2.79 πράξη Νομοθετ. Περιεχομένου που κυρώθηκε από τη Βουλή. 5.Την ανάγκη Προστασίας της καταναλώσεως, αποφασίζουμε: Άρθρ.1.-Κατά τη διαμόρφωση της τιμής πωλήσεως ειδών βιοτικής ανάγκης που εισάγονται από το εξωτερικό, ανεξαρτήτως, της αγορανομικής κατηγορίας στην οποία είναι κατεταγμένα, καθώς και του εάν αυτά υπόκεινται σε υποχρεωτική κοστολόγηση ή μη απαγορεύεται κατά τη διαμόρφωση της τιμής πωλήσεως ο υπολογισμός στο κόστος δικαιωμάτων ελευθέρας ζώνης πλέον των 20 ημερών. Άρθρ.2.-Οι διατάξεις του προηγουμένου άρθρου κατισχύουν κάθε άλλης γενικής ή ειδικής διατάξεως, η οποία ορίζει κατ’ άλλο τρόπο επί των αναφερομένων στο προηγούμενο άρθρο. Άρθρ.3.-Οι παραβάτες των διατάξεων της παρούσης αποφάσεως που ισχύει σε όλη την Επικράτεια από 1 Αυγ. 1979 διώκονται και τιμωρούνται κατά τις διατάξεις της υπό ημερομηνία 21/22.2.79 πράξεως Νομοθετ. Περιεχομένου περί μέτρων για την προστασία των αυξήσεων των τιμών των αγαθών. Η απόφαση αυτή να δημοσιευθεί στην Εφημερίδα της Κυβερνήσεως και να ανακοινωθεί δια του ημερησίου τύπου. 